CELEX: 22019D0751
Language: mt
Date: 2017-07-07 00:00:00
Title: Deċiżjoni tal-Kumitat Konġunt taż-ŻEE Nru 144/2017 tas-7 ta' Lulju 2017 li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE [2019/751]

16.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/44
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 144/2017
         tas-7 ta' Lulju 2017
         li temenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE [2019/751]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni (UE) 2016/1250 tat-12 ta' Lulju 2016 skont id-Direttiva Nru 95/46/KE tal-Parlament Ewropew u tal-Kunsill dwar l-adegwatezza tal-protezzjoni pprovduta mill-Ħarsien tal-Privatezza UE-U.S. (1) trid tiġi inkorporata fil-Ftehim ŻEE.
                  
               
                     (2)
                  
                  
                     Għalhekk, l-Anness XI tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 5ep (id-Deċiżjoni ta’ Implimentazzjoni tal-Kummissjoni 2013/65/UE) tal-Anness XI tal-Ftehim ŻEE:
            
                        “5eq.
                     
                     
                        32016 D 1250: Id-Deċiżjoni ta' Implimentazzjoni tal-Kummissjoni (UE) 2016/1250 tat-12 ta' Lulju 2016 skont id-Direttiva Nru 95/46/KE tal-Parlament Ewropew u tal-Kunsill dwar l-adegwatezza tal-protezzjoni pprovduta mill-Ħarsien tal-Privatezza UE-U.S. (ĠU L 207, 1.8.2016, p. 1).”
                     
                  
         
            Artikolu 2
            It-testi tad-Deċiżjoni ta’ Implimentazzjoni (UE) 2016/1250 bil-lingwa Iżlandiża u b'dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-8 ta' Lulju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-7 ta' Lulju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 207, 1.8.2016, p. 1.
         
            (*1)  Ma huwa indikat l-ebda rekwiżit kostituzzjonali.
      
      
         
            Dikjarazzjoni Konġunta mill-Partijiet Kontraenti dwar id-Deċiżjoni Nru 144/2017 li tinkorpora fil-Ftehim id-Deċiżjoni ta' Implimentazzjoni tal-Kummissjoni (UE) 2016/1250 skont id-Direttiva Nru 95/46/KE tal-Parlament Ewropew u tal-Kunsill dwar l-adegwatezza tal-protezzjoni pprovduta mill-Ħarsien tal-Privatezza UE-U.S.
            Id-Deċiżjoni ta’ Implimentazzjoni (UE) 2016/1250 tipprevedi li, fir-rigward tal-ipproċessar tad-dejta tar-riżorsi umani miġbura fil-kuntest ta’ relazzjonijiet ta’ xogħol jew meta organizzazzjoni tkun ippreżentat ruħha b’mod volontarju għas-sorveljanza minn Awtoritajiet għall-Protezzjoni tad-Dejta (DPAs), l-organizzazzjonijiet ċertifikati taħt il-Ħarsien tal-Privatezza UE-U.S. se jikkonformaw mal-parir mogħti mid-DPAs Ewropej. Dan il-parir se jingħata permezz ta’ bord informali ta’ DPAs stabbilit fil-livell tal-Unjoni Ewropea mid-DPAs fuq il-bażi tal-kompetenza tagħhom li jorganizzaw ix-xogħol tagħhom u jikkooperaw bejniethom.
            Fir-rigward ta’ każijiet li jaqgħu taħt il-kompetenza tal-Ombudsman tal-Ħarsien tal-Privatezza tal-Istati Uniti, ilmenti individwali u komunikazzjonijiet oħrajn se jkunu mgħoddija minn korp ċentralizzat għall-immaniġġjar tal-ilmenti individwali tal-UE li se jkun magħmul minn DPAs tal-Unjoni.
            Il-Partijiet Kontraenti jifhmu li l-parteċipazzjoni tad-DPAs f’korpi bħal dawn hija meħtieġa biex tiġi rispettata l-kompetenza tal-awtoritajiet biex jisimgħu talbiet imressqa minn kull persuna dwar il-protezzjoni tad-drittijiet u l-libertajiet tagħhom fl-ipproċessar ta’ dejta personali u biex jeżerċitaw is-setgħat investigattivi u ta’ intervenzjoni mogħtija lilhom mid-Direttiva 95/46/KE.
            Id-Direttiva 95/46/UE ġiet inkorporata fil-Ftehim ŻEE, u għalhekk l-Istati tal-EFTA huma obbligati li jiggarantixxu l-eżerċitar sħiħ tas-setgħat superviżorji mid-DPA tagħhom, inkluż fir-rigward ta’ trasferimenti ta’ dejta personali għal pajjiżi terzi. Il-Partijiet Kontraenti jifhmu li jenħtieġ li d-DPAs tal-Istati tal-EFTA jkunu jistgħu jipparteċipaw fil-bord informali ta’ DPAs u fil-korp għall-immaniġġjar ta’ lmenti individwali tal-UE kif imsemmi fil-Ħarsien tal-Privatezza UE-U.S, biex tiġi żgurata l-konverġenza tal-prattiki superviżorji u l-protezzjoni omoġenja tad-drittijiet u tal-libertajiet tal-individwi fiż-ŻEE kollha.
            Skont it-termini tad-Deċiżjoni ta’ Implimentazzjoni (UE) 2016/1250, is-suġġetti tad-dejta tal-UE se jkollhom aċċess għal mekkaniżmu ta’ rikors tal-aħħar istanza, il-Bord tal-Ħarsien tal-Privatezza, fir-rigward ta’ dikjarazzjonijiet residwi li ma ġewx solvuti permezz ta’ konsultazzjoni mal-organizzazzjoni kkonċernata jew permezz tal-involviment tad-DPA tagħhom jew tad-Dipartiment tal-Kummerċ tal-Istati Uniti. Il-Bord tal-Ħarsien tal-Privatezza se jkun magħmul minn arbitri maħtura mill-partijiet minn lista żviluppata mill-Kummissjoni Ewropew u mid-Dipartiment tal-Kummerċ tal-Istati Uniti.
            Il-Partijiet Kontraenti jifhmu li l-Kummissjoni se tikkonsulta l-Istati tal-EFTA fir-rigward tal-kompożizzjoni tal-lista tal-arbitri, u tqis l-opinjoni tal-Istati tal-EFTA, qabel id-deżinjazzjoni ta’ dawn l-arbitri.